Document ID: 32003R1667

KOMISSION ASETUS (EY) N:o 1667/2003,
annettu 1 päivänä syyskuuta 2003,
neuvoston asetuksen (EY, Euratom) N:o 58/97 täytäntöönpanosta yritystoiminnan rakennetilastoja varten myönnettävien poikkeuksien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2056/2002(2), ja erityisesti sen 12 artiklan x kohdan,
sekä katsoo seuraavaa:
(1) Neuvoston asetuksella (EY, Euratom) N:o 58/97 luotiin yhteinen järjestelmä luottolaitosten ja eläkerahastojen rakennetta, toimintaa, tuloksia ja kilpailukykyä sekä ympäristönsuojelumenoja koskevien yhteisön tilastojen tuottamista varten.
(2) Asetuksen (EY, Euratom) N:o 58/97 11 artiklassa säädetään, että asetuksen liitteiden säännöksiin voidaan hyväksyä poikkeuksia siirtymäkauden aikana.
(3) Jäsenvaltiot ovat pyytäneet poikkeuksia tietyistä asetuksen (EY, Euratom) N:o 58/97 liitteen 2 säännöksistä ominaisuustietojen 21 11 0, 21 12 0 ja 21 14 0 osalta ajanjaksoksi 2001-2004, jotta ne voivat luoda tarvittavat tiedonkeruujärjestelmät tai mukauttaa nykyiset järjestelmät siten, että asetuksen säännökset saadaan pantua täytäntöön asetuksen liitteessä 2 säädetyn siirtymäkauden loppuun mennessä.
(4) Jäsenvaltiot ovat pyytäneet poikkeuksia tietyistä asetuksen (EY, Euratom) N:o 58/97 liitteen 6 säännöksistä luottolaitosten osalta ajanjaksoksi 2001-2003, jotta ne voivat luoda tarvittavat tiedonkeruujärjestelmät tai mukauttaa nykyiset järjestelmät siten, että asetuksen säännökset saadaan pantua täytäntöön asetuksen liitteessä 6 säädetyn siirtymäkauden loppuun mennessä.
(5) Jäsenvaltiot ovat pyytäneet poikkeuksia tietyistä asetuksen (EY, Euratom) N:o 58/97 liitteen 7 säännöksistä eläkerahastojen osalta ajanjaksoksi 2002-2004, jotta ne voivat luoda tarvittavat tiedonkeruujärjestelmät tai mukauttaa nykyiset järjestelmät siten, että asetuksen säännökset saadaan pantua täytäntöön asetuksen liitteessä 7 säädetyn siirtymäkauden loppuun mennessä.
(6) On tarpeen myöntää kyseiset poikkeukset, sillä jäsenvaltioiden tiedonkeruujärjestelmiä on edelleen mukautettava.
(7) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY, Euratom) N:o 58/97 liitteessä 2 olevan 4 jakson ominaisuustietojen 21 11 0, 21 12 0 ja 21 14 0 osalta myönnetään viitevuosille 2001-2004 tämän asetuksen liitteessä I esitetyt poikkeukset.
2 artikla
Asetuksen (EY, Euratom) N:o 58/97 liitteessä 6 olevaan 4 jaksoon sisältyvän ominaisuustietojen luettelon osalta myönnetään viitevuosille 2001-2003 tämän asetuksen liitteessä II esitetyt poikkeukset.
3 artikla
Asetuksen (EY, Euratom) N:o 58/97 liitteessä 7 olevaan 4 jaksoon sisältyvän ominaisuustietojen luettelon osalta myönnetään viitevuosille 2002-2004 tämän asetuksen liitteessä III esitetyt poikkeukset.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä syyskuuta 2003.

Labels: 4
15
19